
નૂહ અને જળપ્રલય
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો

	હેતુ
	શીખવવું કે ઈશ્વરે પાપની સજા કરવી જ પડે. ઈશ્વરે નૂહને બચાવ્યો કારણ કે તેણે ઈશ્વરની આજ્ઞા પાળી.

	શિક્ષકની તૈયારી
	આ પાઠ તૈયાર કરતી વખતે તમારા વિદ્યાર્થીઓ માટે પ્રાર્થના કરો કે તેઓ ઈશ્વરના વચનના સત્ય માટે ખુલ્લા રહે. પછી ઉત્પત્તિ 6:9-8:22 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	યોહાન 3:36
જે કોઈ પુત્ર પર વિશ્વાસ કરે છે તે જીવનમાં પ્રવેશ્યો છે, જે પુત્રની આજ્ઞા તોડે છે તે ઈશ્વરની સજા હેઠળ રહેશે.



પાઠની યોજના
પ્રસ્તાવના
કોઈ રમૂજી અને હાસ્યાસ્પદ કામ કરતું હોય તેનાં એક-બે ઉદાહરણો કહો. ઉદાહરણ તરીકે, ઉનાળાની ખૂબ ગરમીમાં, જ્યારે પાણી પર નિયંત્રણો હોવાથી સિંચાઈ માટે પાણી ન હોય ત્યારે બગીચો ખોદવો. ખૂબ ગરમીના દિવસે ખૂબ જાડું સ્વેટર પહેરવું.
પાઠના મુખ્ય મુદ્દાઓ
	1.ચિત્ર 6 બતાવો. તેના વિશે વાત કરો. નૂહને બતાવો. તે ઈશ્વરને પ્રેમ કરતો હતો. ઈશ્વરે તેને ખૂબ અસામાન્ય અને અલગ કામ કરવા કહ્યું. ઈશ્વરે તેને હોડી બાંધવા કહ્યું. પણ નૂહ જ્યાં રહેતો હતો ત્યાં નદીઓ, સરોવરો કે સમુદ્રો ન હતા. જમીનને પૃથ્વી નીચેના ઝરણાંથી પાણી મળતું હતું. આ હોડી બાંધતાં તેને 120 વર્ષ લાગ્યાં.
માપ જુઓ (ઉત્પત્તિ 6:15). હોડી આશરે કેટલી મોટી હતી તે વર્ગને બતાવવા તેને જાણીતી વસ્તુ, જેમ કે મંડળી કે શાળાના કદ સાથે સરખાવો.
	2.લોકો દુષ્ટ હતા. તેમણે પાપ કર્યું. વર્ગને પૂછો, “પાપ શું છે?”
મુખપાઠની કલમનું પુનરાવર્તન કરો: ઉત્પત્તિ 4:7 અથવા રોમનો 5:12
બાંધકામના 120 વર્ષો દરમિયાન નૂહે લોકોને પ્રચાર કર્યો. જુઓ 1 પિતર 3:20
	3.લોકો નૂહ પર હસ્યા. નૂહથી દૂર ચાલ્યા જતા લોકોને બતાવો. ત્યાં ક્યારેય વરસાદ પડ્યો ન હતો. તેઓ ઈશ્વર તરફ પાછા ફર્યા નહિ.
	4.ઈશ્વરની સૂચના પ્રમાણે નૂહે હોડીમાં પ્રાણીઓ અને પોતાના કુટુંબને ભર્યાં, 7:1-8. ઈશ્વરે બારણું બંધ કર્યું.
	5.વરસાદ આવ્યો. ચિત્ર 7 બતાવો. લોકોને સજા થઈ. તેમણે ઈશ્વરની આજ્ઞા પાળી ન હતી. ઈશ્વરે તેમને હોડીમાં બચાવવાની તક આપી. તેમણે ના પાડી. ફક્ત નૂહ અને તેનું કુટુંબ બચ્યાં.
મુખપાઠની કલમ શીખવો
	6.વાર્તા પૂરી કરો. ઉત્પત્તિ 7:11 - 8:22
40 દિવસ અને 40 રાત વરસાદ પડ્યો. 150 દિવસ પછી પાણી ઓસરવા લાગ્યું.
	7.નૂહે એક કાગડો અને પછી એક કબૂતર બહાર મોકલ્યું. આ બહુ લાંબો પાઠ છે. ઉત્પત્તિ 8:6-12 નો આ ભાગ છોડી દેવો જરૂરી બની શકે. નૂહ 1 વર્ષ વહાણમાં રહ્યો.
	8.નૂહે ઈશ્વરની ઉપાસના કરી અને તેને બચાવવા બદલ આભાર માન્યો.
પુનરાવર્તન: પાઠનું ટૂંકું પુનરાવર્તન કરીને ભાર મૂકો કે ઈશ્વરે પાપની સજા કરવી જ પડે, પણ જો આપણે પુત્ર (ઈસુ), જે આપણા માટે ક્રૂસ પર મરણ પામ્યા, તેમના પર ભરોસો રાખીએ અને તેમની આજ્ઞા પાળીએ તો ઈશ્વર આપણાં પાપ માફ કરશે.
પાઠ પ્રત્યે આપણો પ્રતિભાવ
એવી વાર્તા બનાવો અથવા ખરેખર બનેલા કોઈ પ્રસંગનો ઉપયોગ કરો જે બતાવે કે આજ્ઞાભંગથી સજા મળે છે, હમણાં નહિ તો પછી.
ઉદાહરણ તરીકે, બાળકોને ચેતવણી આપવામાં આવે છે કે નદી પાસે રમવું નહિ અથવા ત્યાં એકલા જવું નહિ. દર વર્ષે બાળકો નદીઓ, સમુદ્ર અને તરણકુંડોમાં ડૂબી જાય છે કારણ કે તેઓ આ નિયમને અવગણે છે. ઈશ્વરની આજ્ઞા પાળનાર નૂહના ઉદાહરણને આપણે અનુસરવું જોઈએ.
ઈશ્વરે પોતાના પુત્રને એ સજા ભોગવવા મોકલ્યા જેને આપણે લાયક છીએ. તેમની આજ્ઞા પાળવાનો અર્થ જીવન છે.
મુખપાઠની કલમ ફરીથી બોલો.

